[bookmark: _Hlk244156018]Inšpektorat RS za varstvo pred naravnimi in drugimi nesrečami, Izpostava Koper, Ferrarska 5/b, Koper, izdaja na podlagi prvega odstavka 18. in 32. člena Zakona o inšpekcijskem nadzoru (Uradni list RS, št. 43/07-UPB1 in 40/14), 50. in 54. člena Zakona o varstvu pred požarom (Ur. l. RS, št. 3/07 ZVPoz – UPB1 s spremembami in dopolnitvami) ter tretjega odstavka 211. člena Zakona o splošnem upravnem postopku (Ur. l. RS, št. 24/06 – UPB2 s spremembami in dopolnitvami), po uradni dolžnosti, v zadevi varstva pred požarom stranki A.B. naslednjo
O D L O Č B O
1. A.B. (v nadaljevanju: zavezanec) je moral dne 21.3.2025 v prostorih lokala CD na naslovu Petra Klepca 5, Koper iz evakuacijske poti umakniti vse ovire in odkleniti dodatni izhod iz lokala CD.
2. Rok za odpravo nepravilnosti je bil v času inšpekcijskega nadzora dne 21. 3.2025 ob 00:30
uri TAKOJ.

3. Pritožba zoper to odločbo ne zadrži njene izvršitve.
                 4. Posebni stroški v tem postopku niso nastali.

O b r a z l o ž i t e v


Dne 21. 3. 2025 je bil pri zavezancu A.B. v lokalu CD, Ulica Petra Klepca 5, Koper opravljen izredni inšpekcijski nadzor (zapisnik št. 0611-845/2025-1 z dne 21.3.2025). Namen inšpekcijskega nadzora je bil izvrševanje Zakona o varstvu pred požarom in drugih predpisov, ki urejajo področje varstva pred požarom v prostorih lokala A.B., predvsem pa zagotavljanje evakuacije iz lokala, kar je pomenilo pregled evakuacijskih poti in prehodov, prisotnost oseb, odgovornih za gašenje začetnih požarov in izvajanje evakuacije ter prisotnost predvidenega števila uporabnikov lokala.

Pri nadzoru dne 21. 3. 2025 je ob 00:30 uri ugotovljeno, da vse evakuacijske poti in izhodi niso prosti in prehodni in sicer zaradi postavljenih ovir in zablokiranega dodatnega izhoda iz lokala.
Zakon o varstvu pred požarom (Ur. l. RS, št. 3/07 ZVPoz – UPB1 s spremembami in dopolnitvami)  določa v 4. odstavku 35. člena, da morajo biti evakuacijske poti in prehodi, dostopi, dovozi ter delovne površine za intervencijska vozila proste in prehodne. To pomeni, da je le ob dejanskem upoštevanju tega določila mogoče v primeru požara zagotoviti varno evakuacijo kot urejeno gibanje oseb na varno mesto iz objekta. 

Ker je bilo v inšpekcijskem nadzoru ugotovljeno, da evakuacijska pot in dodatni izhod v lokalu CD nista bila prosta in prehodna (evakuacijska pot je bila ovirana s postavljeno mizico za prodajo kart in kovinsko ograjo, dodatni izhod iz lokala skozi dvojna vrata pa je bil zaklenjen), zaradi česar bi bila varna evakuacija ljudi iz lokala v primeru požara kot ukrep varstva pred požarom onemogočena, kar pa pomeni, da je obstajala nevarnost za življenje in zdravje ljudi, je bilo potrebno v inšpekcijskem nadzoru dne 21.3.2025 ob 00:30 uri, z ustno odločbo, na podlagi 211. člena Zakona o splošnem upravnem postopku ter na podlagi prve alineje prvega odstavka 32. člena Zakona o inšpekcijskem nadzoru odrediti, da se TAKOJ odstranijo ovire z evakuacijske poti in odklene izhod, kar je zavezanec tudi storil.

Rok za odpravo pomanjkljivosti je bil dne 21.3.2025 ob 00:30 uri.

V skladu z določili 30. člena Zakona o inšpekcijskem nadzoru pritožba na odločbo ne zadrži njene
izvršitve.
Skladno s 118. členom Zakona o splošnem upravnem postopku (Ur. l. RS, 24/06 – UPB2 spremembami in dopolnitvami)  posebni stroški v tem postopku niso nastali. s   

  
Odločba je izdana po uradni dolžnosti in je v skladu z določili 22. člena Zakona o upravnih taksah
(Ur. l. RS, št. 106/10-UPB 5) oproščena plačila takse.


Pouk o pravnem sredstvu: Zoper to odločbo je dopustna pritožba v roku 15 dni po prejemu te odločbe ministru za obrambo, Vojkova cesta 55, Ljubljana. Pritožba se vloži ali da ustno na zapisnik neposredno pri organu, ki je odločbo izdal.
Za pritožbo je potrebno plačati upravno takso v višini 18,12 EUR na transakcijski račun IBAN: SI56 01100-8450051146, referenca: SI11 19135-7111002-00002012. V obrazcu UPN izpolnite polja: Koda namena: GOVT; Namen/rok plačila: Plačilo upravne takse; BIC banke prejemnika: BSLJSI2X; Ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana. Dokazilo o plačilu upravne takse je potrebno dostaviti na Inšpektorat RS za varstvo pred naravnimi in drugimi nesrečami, Izpostava Koper, Ferrarska 5b, Koper.




INŠPEKTOR

VROČENO:
zavezanec – osebno po ZUP-u

